Diari Oficial de la Generalitat Valenciana


Sumari del DOGV 9942, del 23-09-2024 (2024/9601)

EXTRACTE de l'Orde 8/2024, de 16 de setembre, de la Conselleria d'Agricultura, Aigua, Ramaderia i Pesca, per la qual s'establixen les bases reguladores i la convocatòria de les ajudes destinades a compensar econòmicament els operadors del sector de l'aqüicultura de la Comunitat Valenciana pels costos addicionals en què hagen incorregut com a conseqüència de la guerra d'agressió de Rússia contra Ucraïna, i es convoquen per a l'any 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9942

Data del DOGV
:   23-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9601

CVE
:   DYMM-E-2770-6758

Data del document
:   16-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Extracte

Anàlisi jurídica

 Descriptors 

:   * ajuda pública
    * aqüicultura
    * pesca marítima

BDNS (identif.): 786084.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/786084)>

*Primer*. *Beneficiàries*

Podran ser beneficiàries de les subvencions, sense perjuí de reunir els altres requisits establits en estes bases, les empreses aqüícoles.

A l'efecte d'estes bases, es considera empresa aqüícola les persones físiques, jurídiques, i entitats sense personalitat jurídica, titulars d'establiments que es dediquen a la realització d'activitats d'aqüicultura en qualsevol o en totes les seues fases d'explotació, cria, cultiu o reproducció, situades en les zones terrestre, maritimoterrestre o marítima, i que tinguen les seues instal·lacions en la Comunitat Valenciana.

En cas que l'ajuda se sol·licite per als costos addicionals derivats del consum de combustible dels barcos auxiliars d'aqüicultura, podran ser beneficiàries de l'ajuda les persones armadores de l'embarcació que siguen titulars d'establiments d'aqüicultura en la Comunitat Valenciana.

Els establiments d'aqüicultura hauran de ser titularitat de l'empresa sol·licitant durant els períodes de referència indicats en l'article 1 d’estes bases. Així mateix, en el cas de les ajudes per als costos de combustible dels barcos auxiliars d'aqüicultura, les persones sol·licitants hauran de ser armadores de les embarcacions i titulars dels establiments d'aqüicultura durant els períodes assenyalats.

*Segon. Objecte*

Convocar per a l'exercici 2024 les ajudes destinades a compensar econòmicament els costos addicionals en consum de gasoil suportats pels barcos auxiliars d'aqüiculturadurant el període comprés entre l'1 de març de 2022 i el 31 de desembre de 2023, així com els costos addicionals en consum de pinsos i oxigen dels establiments d'aqüicultura que tinguen les seues instal·lacions en la Comunitat Valenciana, durant el període comprés entre l'1 de juliol de 2022 i el 31 de desembre de 2023.

*Tercer. Bases reguladores*

L'Orde 8/2024 de la Conselleria d'Agricultura, Aigua, Ramaderia i Pesca, per la qual s'establixen les bases reguladores i la convocatòria de les ajudes destinades a compensar econòmicament als operadors del sector de l'aqüicultura de la Comunitat Valenciana pels costos addicionals en què hagen incorregut a conseqüència de la guerra d'agressió de Rússia contra Ucraïna, i es convoquen per a l'any 2024, tot això dins de l'àmbit del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de la Pesca.

*Quart. Quantia*

Les ajudes es finançaran amb càrrec a l'aplicació pressupostària G01120205GE00000.714A00.4, Línia S1322, del capítol 4, «Compensació per la pertorbació del mercat causada per la guerra a Ucraïna» fins a un màxim d'un milió huitcents cinquanta mil euros (1.850.000 euros), amb el desglossament següent:

a) Línia d'ajudes destinada a cobrir el sobrecost del gasoil en els barcos auxiliars d'aqüicultura, amb un import global màxim estimat de 410.000 euros.

b) Línia d'ajudes destinada a cobrir el sobrecost de pinso, amb un import global màxim estimat d'1.400.000 euros.

c) Línia d'ajudes destinada a cobrir el sobrecost de l'oxigen, un import global màxim estimat de 40.000 euros.

*Quint. Termini de presentació de les sol·licituds.*

El termini per a la presentació de sol·licituds serà de 10 dies hàbils a comptar des de l'endemà de la publicació de l'extracte de la resolució en el *Diari Oficial de la Generalitat Valenciana.*

  

València, 16 de setembre de 2024

Miguel Barrachina Ros

Conseller d'Agricultura, Ramaderia i Pesca